**Oznámenie o termíne a mieste konania
verejného prerokovania plánovaného projektu**

 **Výstavba 2x400 kV vedenia
Rimavská Sobota – štátna hranica s Maďarskom**

Spoločnosť Slovenská elektrizačná prenosová sústava, a. s., (SEPS) ako realizátor projektu výstavby 2x400 kV prenosového vedenia Rimavská Sobota – štátna hranica s Maďarskom oznamuje v zmysle nariadenia EP a Rady (EÚ) č. 347/2013 o usmerneniach pre paneurópsku energetickú infraštruktúru, že

**verejné prerokovanie**

navrhovanej činnosti s dotknutými majiteľmi pozemkov, obyvateľmi žijúcimi v blízkosti miesta výstavby projektu, s verejnosťou a občianskymi združeniami sa uskutoční

**dňa** **26. 1. 2017 o 16:30 h**

**v Mestskom kultúrnom stredisku v Rimavskej Sobote,** Námestie Š. M. Daxnera 1723.

Verejné prerokovanie sa organizuje v koordinácii s Ministerstvom hospodárstva SR. Prizvaní sú aj zástupcovia dotknutých regionálnych a miestnych orgánov.

Cieľom verejného prerokovania je zabezpečiť informovanie verejnosti o pláne a priebehu povoľovacieho konania a výstavby 2x400 kV vedenia Rimavská Sobota – štátna hranica s Maďarskom.

Informácie o projekte a harmonograme realizácie sú dostupné na stránke projektov spoločného záujmu (Projects of Common Interests/PCI) na webovom sídle MH SR (**http://www.mhsr.sk/projekty-spolocneho-zaujmu--pci-/144263s**).

Informácie o konaní verejného prerokovania sú dostupné na webovom sídle spoločnosti SEPS ([**www.sepsas.sk**](http://www.sepsas.sk)).